জুলিয়েট (প্রাকৃতিক উপগ্রহ)
১২৮৫ জুলিয়েটা নামে একটি গ্রহাণুও রয়েছে। জুলিয়েট (ইংরেজি: Juliet) হল ইউরেনাসের একটি অভ্যন্তরীণ প্রাকৃতিক উপগ্রহ। ১৯৮৬ সালের ৩ জানুয়ারি ভয়েজার ২ মহাকাশযান থেকে তোলা আলোকচিত্রগুলি থেকে এটি আবিষ্কৃত হয় এবং সেই সময় এটির সাময়িক নামকরণ করা হয় এস/১৯৮৬ ইউ ২ (ইংরেজি: S/1986 U 2)। উপগ্রহটির নামকরণ করা হয়েছে উইলিয়াম শেকসপিয়র রচিত রোমিও অ্যান্ড জুলিয়েট নাটকের নায়িকার নামানুসারে। উপগ্রহটি ইউরেনাস ১১ (ইংরেজি: Uranus XI) নামেও পরিচিত। ডেসডিমোনা ইউরেনাসের উপগ্রহগুলির পোর্শিয়া গোষ্ঠীর অন্তর্গত। এই গোষ্ঠীর অন্যান্য উপগ্রহগুলি হল বিয়াংকা, ক্রেসিডা, ডেসডিমোনা, পোর্শিয়া, রোজালিন্ড, কিউপিড, বেলিন্ডা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের। এটির কক্ষপথের ব্যাসার্ধ ৫৩ কিলোমিটার এবং জ্যামিতিক অ্যালবেডো ০.০৮। এটুকু ছাড়া ডেসডিমোনা সম্পর্কে কার্যত আর কিছুই জানা যায় না। ভয়েজার ২ মহাকাশযান থেকে জুলিয়েটকে লম্বাটে আকারবিশিষ্ট বস্তুর ন্যায় দেখা গিয়েছিল। এটির পরাক্ষ ইউরেনাসের দিকে মুখ করে ছিল। ডেসডিমোনার ঊর্ধ্বধ লম্বিত উপগোলকের অক্ষগুলির অনুপাত ০.৫ ± ০.৩, যা অনেকটাই বেশি। এটির পৃষ্ঠভাগ ধূসর রঙের। পরবর্তী ১০ কোটি বছরের মধ্যে জুলিয়েটের সঙ্গে সম্ভবত প্রতিবেশী উপগ্রহ ডেসডিমোনার সংঘর্ষে একটি ঘটনা ঘটবে।